Exemple de consentiment informat

(Pares i/o tutors legals de participants menors de 18 anys)

Títol del projecte de recerca

Pràctiques alimentàries dels menors escolaritzats a Catalunya (Acrònim i entitat finançadora)

Si us plau, llegiu acuradament aquest document de consentiment abans de decidir si el vostre fill participa en aquest estudi.

Objectiu de la investigació

El propòsit d’aquesta investigació és identificar els patrons de consum al llarg de l’any de menors escolaritzats a Catalunya, en tots els contextos d’activitat (escola, vacances, casa, celebracions, etc.) amb l’objectiu...

Implicacions de la participació en l’estudi

En primer lloc, demanarem al vostre fill algunes dades bàsiques, com ara el que recorda haver menjat o begut durant la darrera setmana. També li demanarem que identifiqui quins aliments i begudes considera més desitjables a partir d’una llista amb icones i fotografies. Per acabar, farem un taller de preparació d’un àpat seleccionat pel grup classe amb l’ajut del professorat del centre.

(...)

Durada

L’enquesta té una durada de 20 minuts aproximadament. I el taller per preparar l’àpat té una durada de 50 minuts.

Riscos i beneficis

No hi ha riscos de cap tipus en la seva participació. Aquest estudi ens ajudarà a conèixer millor els hàbits alimentaris dels menors escolaritzats a Catalunya.

Compensació

En aquest cas no està prevista cap compensació per participar-hi.

Confidencialitat

Si decidiu autoritzar la participació del vostre fill, la seva identitat es mantindrà confidencial i només els membres de l’equip de recerca tindran accés a les dades del projecte. Si s’haguessin de presentar casos d’estudi, es farien servir sempre pseudònims.

Els investigadors principals mantindran en un lloc segur aquest consentiment informat i el destruiran al cap de 5 anys un cop finalitzada la investigació. Quan l’estudi s’hagi completat i se n’hagin analitzat les dades, tota la base de dades serà anonimitzada i posada a disposició de la resta dels investigadors interessats.

Voluntarietat de la participació

La participació del vostre fill en aquest estudi és completament voluntària. El vostre fill també serà lliure de participar-hi o no mitjançat un full d’assentiment i de decidir si vol rebre’n més informació. En funció de la seva maduresa podrà escollir si vol que sigueu informat dels resultats de l’estudi. No hi ha cap penalització per no participar-hi.

Dret a retirar-se de l’estudi

El vostre fill té el dret a retirar-se de l’estudi en qualsevol moment sense donar explicacions i sense conseqüències negatives; només ens ho ha de comunicar per qualsevol mitjà. A banda d’això, si així ho desitja, pot exercir els seus drets reconeguts pel Reglament europeu de protecció de dades personals adreçant-se a \_\_\_\_\_\_\_\_\_\_ (*indicar el nom i cognom del responsable del tractament i el seu correu electrònic*) amb la sol·licitud i una fotocòpia del DNI. Les sol·licituds per exercir els drets estan disponibles a la web de l’Oficina de Protecció de Dades de la UAB (<https://www.uab.cat/web/coneix-la-uab/itineraris/proteccio-de-dades/drets-de-les-persones-interessades-1345764799916.html>).

També teniu dret a presentar reclamacions davant l’Autoritat Catalana de Protecció de Dades (<https://apdcat.gencat.cat/ca/contacte>), i sempre que ho considereu necessari podeu contactar amb el delegat de protecció de dades de la UAB (proteccio.dades@uab.cat).

En qualsevol cas rebrà una resposta per escrit de l’acció realitzada en el termini establert legalment.

Eventual publicació/reutilització/altres processaments de les dades bàsiques i període de retenció

Les dades de la recerca seran posades a disposició d’altres investigadors de manera anonimitzada un cop transcorreguts 5 anys a partir de la finalització del projecte. Els identificadors personals seran \_\_\_\_\_\_\_\_\_\_\_\_\_\_\_\_\_ *(destruïts / mantinguts confidencialment de forma segura fins DATA / mantinguts confidencialment de forma segura fins que s’assoleixen els objectius del projecte de recerca).*

Enregistraments i ús de testimonis del fill, qui també podrà assentir o no

\_\_Estic d’acord que s’enregistri (àudio/vídeo) l’entrevista amb el meu fill amb objectius de recerca.

\_\_Autoritzo que es facin citacions literals de les seves intervencions sense mencionar-ne el nom.

\_\_Autoritzo l’ús de les seves intervencions d’àudio i vídeo preservant-ne la identitat per a finalitats de divulgació científica.

Persona de contacte en cas de dubte o consulta sobre l’estudi

En cas de dubte o consulta podeu contactar amb:

(IP/IPs del projecte de recerca, correu electrònic, telèfon, adreça postal).

Consentiment

* He llegit la informació sobre el projecte de recerca i he tingut l’oportunitat de fer preguntes, les quals se m’han respost satisfactòriament.
* Entenc que la informació anonimitzada (sense identificadors personals) d’aquest projecte serà posada a disposició d’altres investigadors un temps després d’haver finalitzat el projecte.
* Estic d’acord d’autoritzar la participació voluntària del meu fill i he rebut una còpia d’aquest consentiment.

Nom i cognoms del tutor/de la tutora legal de/d’ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_\_

Investigador/a:

Signatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_\_